钦定古今图书集成/明伦汇编/闺媛典/第137卷 > 姚长女
## 钦定古今图书集成/明伦汇编/闺媛典/第137卷 > 姚长女

按《辰州府志》：姚长女，沅陵江东村人也。幼许聘米某，
未嫁，米夭，女恸哭成服。米父母令改嫁，女誓不从，乃断发毁容，以死自守。构一密室，依父母居，虽至亲罕
见其面。缟衣蔬食，纺绩自给，苦守四十五年。疾革，米
母来视，女强起栉沐，拜曰：“命薄不能奉侍，无可为寿，
衣履数具，皆手自缝，聊以为念。”言讫，相持大哭而绝，
闻者怜之。